
RAPORT DE SPECIALITATE
privind prelungirea prin act adițional , încheiat cu SC FITT RESOURCES SRL , pe o perioadă de 1 an, a contractului  nr.132/22.05.2015, de prestări servicii de administrare și management al clădirii Incuboxx ,,Infrastructura Regională de Afaceri și Inovare în sectorul IT&C,, 


        Prin cererea înregistrată la Primăria Timișoara cu numărul  CT2022-000850/10.02.2022, SC FITT RESOURCES SRL, reprezentată prin administratorul acesteia: Dl. Florin Vilcea –Director Incuboxx a solicitat prelungirea pe o perioadă de 3 ani  a contractului nr.132/22.05.2005, de administrare și management a clădirii Incuboxx ,,Infrastructura Regională de Afaceri și Inovare în sectorul It&C”, cu termen de valabilitate 01.04.2022 .
Această solicitare a fost analizată în şedinţa din data de 14.03.2022 a Comisiei de Analiză a spaţiilor cu altă destinaţie decât aceea  de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara înfiinţată prin HCLMT nr.12/26.06.2012 și modificată prin HCLMT nr.49/22.02.2022, propunerea Compartimentului  Spații cu altă Destinație fiind cea de prelungire pe o perioadă de 3 ani a contractului de de prestări servicii de administrare și management Incuboxx nr.132/22.05.2015, dat fiind solicitarea noastră de fonduri în vederea întocmirii studiului de fezabilitate pentru efectuarea demersurilor de autorizare PSI a obiectivului Incuboxx. 
Comisia SAD a hotărât prelungirea pe o perioadă de 1 an a contractului  de prestări servicii nr.132/22.02.2015, de administrare și management al clădirii Incuboxx ,,Infrastructura Regională de Afaceri și Inovare în sectorul It&C”, cu termen de valabilitate 01.04.2022, structura Compartiment SAD,  având sarcina de a întocmi un proiect de hotărâre, privind prelungirea contractului nr.132/22.05.2015,  pe o perioadă 1an , de la data de 02.04.2022 până la data de 02.04.2023, care va fi supus aprobării plenului Consiliului Local al Municipiului Timișoara.  	
 Referitor la obiectivul Incuboxx, precizăm următoarele :
Clădirea Incuboxx, situată în Timișoara, str. Circumvalațiunii  nr.2-4 este identificată cu extrasul de carte funciară nr.425139, număr topo 1243/2/3, având destinația de construcții industriale și edilitare  “Infrastructura Regională de Afaceri și inovare în sectorul It&C”, COD SMIS 34472, corp a cu regim de înălțime D+P+4E+Er și corp B , cu regim de înălțime D+P ZONA D, cu suprafața de 1219 m.p și curți construcții în suprafață de 7156 m.p .
Clădirea Incuboxx este înregistrată în evidența patrimonială a Municipiului Timișoara cu numărul de inventar 22543 și valoarea de inventar 16993704,48 lei, fiind construită prin proiectul  ,,Infrastructura  Regionale de Afaceri și Inovare în Sectorul It& C-Incuboxx, prin Programul Operațional Regional 2007-2013, Axa prioritară 1 ,,Sprijinirea dezvoltării durabile a orașelor poli urbani de creștere”, derulat în perioada 25.07.2015-25.07.2020 . 
Prin contractul de prestări servicii de administrare și management nr.132/22.05.2015, clădirea Incuboxx a fost dată în administrare și management până la data de 22.05.2020, către SC FITT RESOURCES SRL cu sediul social în Timișoara , Str .Arieș nr.19 , sala 106-108/1, jud. Timiș, înregistrată la Oficiul Registrul Comerțului sub numărul J35/2673/2014, CUI 33842978, telefon 0256/491170 fax 0256/491170 .
Durata de valabilitate a contractului nr.132/22.05.2015, de administrare și management al clădirii Incuboxx a fost prelungită prin actele adiționale nr.1/14.05.2020, nr.2/21.09.2020 și  3/31.03.2021, până la data de 01.04.2022.
Arătăm faptul că, atât pe perioada implementarii proiectului  ,,Infrastructurii Regionale de Afaceri și Inovare în sectorul IT&C,, Incuboxx, cât și pe parcursul  perioadei post-implementare a fost  necesar ca instituția noastră să  dețină un contract de administrare și management al clădirii Incuboxx .
 În acest sens, prin contractul  de administrare și management, nr.132/22.05.2015, SC FIIT RESOURCES SRL și-a asumat realizarea obiectivelor și indicatorilor stabiliți prin proiectul de finanțare și caietul de sarcini al achiziției serviciului de administrare și mangement al clădirii Incuboxx, aceste obiective și indicatori, fiind monitorizate permanent, pe parcursul celor 5 ani de derulare a contractului de către echipa de proiect a Primăriei Municipiului Timișoara, de către 
Agenția pentru Dezvoltare Regională Regiunea Vest și de către Autoritatea de Management pentru Programul Operațional Regional - AM POR (Ministerul Lucrărilor Publice, Dezvoltării și Administrației ), urmărindu-se îndeplinirea în totalitate a tuturor  indicatorilor stabiliți, pentru perioada de implementare și  post-implementare a proiectului, precum și modul de administrare și management al  obiectivului Incuboxx de către Primăria Municipiului Timișoara .
 La finalizarea perioadei de post-implementare a acestui proiect și în urma discuțiilor cu echipa de proiect a Primăriei Municipiului Timișoara , am fost învederați  asupra faptului că în urma monitorizării indicatorilor de proiect, la finalizarea acestuia, precum și a analizării obiectivelor proiectului, nu a fost transmis un feed-back negativ de către  Agenția pentru Dezvoltare Regională Regiunea Vest, în ceea ce privește modul de derulare a proiectului, finanțat parțial cu fonduri de la această structură .
Totodată, potrivit prevederilor articolului 7 din caietul de sarcini, care a stat la baza încredințării către SC FITT RESOURCES SRL, a  contractului de administrare și management nr.132/22.05.2015, referitoare la durata contractului de administrare este stipulat: ,,Durata contractului se întinde pe o perioadă de 5 ani (60 luni), cu posibilitatea de prelungire, cu drept de preemțiune pentru prestator în situația îndeplinirii în totalitate a condițiilor contractuale pe perioada inițială  și începe din ziua următoare semnării contractului de către ambele părți”  . 
Raportat la această prevedere , arătăm faptul că, din perioada maximă de prelungire : 5 ani, atât cât a durat perioada de valabilitate inițială a contractului, pentru care prestatorul are drept de preemține , prin actele adiționale anterioare a fost efectuată prelungirea pe o perioadă de 1 an și 10 luni, până la data de 01.04.2022, cea a expirării contractului despre care facem vorbire,  prestatorul de servicii de  administrare și management al clădirii Incuboxx , mai are dreptul de preemțiune la prelungirea valabilității contractului pe o perioadă de 3 ani și 2 luni .
În ceea ce privește, decizia luată de către comisia SAD, privind urmărirea prevederilor din contractul nr.132/22.05.2015, referitoare la  polița de risc stipulată în contractul de administrare și manegement nr.132/22.05.2015, conținutul contractului prevede la art.15 - Asigurări, subpunctul 15.1, următoarele : ,,Prestatorul se obligă să încheie o poliță de asigurare pentru toate riscurile ,care să poată asigura despăgubirea achizitorului în cazul în care acesta va fi penalizat datorită neîndeplinirii indicatorilor și a gradului de ocupare (neîndeplinirea indicatorilor și a gradului de ocupare prevăzuți la art.5 din Caietul de sarcini) care devine anexă a contractului , în termen de 15 zile de la semnarea acestuia. Asigurarea va fi cel puțin la valoarea prețului contractului inclusiv TVA”.
 Precizăm faptul că, la data de 15.05.2022, la nivelul Direcției Patrimoniu a fost convocată de către Directorul Direcției Patrimoniu, Dl. Mihai Boncea, o întâlnire de lucru cu Directorul Incuboxx –Dl. Florin Vilcea, la care a fost invitat și  reprezentantul Serviciului Juridic, care a participat la ședința Comisiei SAD din 14.03.2022,  fiind abordată problema poliței de risc stipulată în contract . 
Directorul Incuboxx, Dl. Florin Vilcea a oferit clarificările solicitate, privind obligativitatea  acestuia de a încheia această poliță de asigurare .
 Au fost făcute mai multe precizări  și clarificări de către Directorul Incubox Dl. Florin Vilcea, care ne-a învederat faptul că, această poliță de asigurare a operat pe parcursul perioadei de finanțare a contractului de administrare și manegement Incuboxx, respectiv până la data încheierii perioadei de finanțare a proiectului , pentru acoperirea la nevoie a  riscurilor de neîndeplinire a indicatorilor asumați prin contract și monitorizați periodic, precum și la finalizarea perioadei post-implementare a proiectului,  de către ADR Vest, odată cu încheierea perioadei de finațare a contractului și raportare a modului de îndeplinire.
Acea poliță a operat pe parcursul perioadei post implementare proiect, pentru acoperirea penalităților datorate de către Primăria Timișoara către ADR Vest, în situația în care instituția noastră ar fi trebuit  să restituie fondurile primite de la ADR VEST pentru implementarea proiectului, în cazul neîndeplinirii indicatorilor de proiect /clauzelor contractuale, întrucât proiectul a fost realizat  cu aport de fonduri europene .
Toate aceste clarificări rezultă din conținutul contractului nr.132/2015 și a clauzelor privind  durata inițială a  contractului de prestări servicii de administrare și management al clădirii Incuboxx  nr.132/22.05.2015, care a avut termen de valabilitate  22.05.2020, așa cum este stipulat în conținutul articolului 6 punctul 6.1  din contractul menționat, după cum urmează:  
 ,, Durata contractului se întinde pe o perioadă de 5 ani (60 luni), respectiv pe toată perioada de valabilitate a contractului de finanțare .”
Perioada post-implementare a proiectului  ,,Infrastructura Regionale de Afaceri și Inovare în Sectorul It& C-Incuboxx, conform prevederilor  contractului de finanțare al proiectului nr.1986/25.07.2011, prin Programul Operațional Regional 2007-2013, Axa prioritară 1 ,,Sprijinirea dezvoltării durabile a orașelor poli urbani de creștere” ,  modificat prin actul adițional nr.5/23.01.2015 ,  s-a  derulat  în perioada 25.07.2015-25.07.2020,,
 Având în vedere aceste aspecte și a discuțiilor purtate, rezultă că această poliță de asigurare a produs efecte pe perioada de finanțarea contractului, respectiv pînă la data de 25.07.2020, concluzia întâlnirii de lucrudesfășurate, fiind aceea că este necesară eliminarea clauzei contractuale înscrise la articolul 15.1, al contractului de administrare și mangement Incuboxx privind  polița de acoperire .
Precizăm că la această dată, prestatorul SC FIIT RESOURCES SRL prin reprezentantul acesteia Dl. Florin Vilcea –Director Incuboxx are constituită garanția de bună execuție acontractului  de 37.364,58 lei , care asigură achizitorul de îndeplinirea cantitativă , calitativă și în perioada convenită a contractului asumat , de administrare și managemnt Incuboxx.
Referitor la îndeplinirea clauzelor contractuale /indicatorilor asumați prin contract , prestatorul  SC FITT RESOURCES SRL, ne-a  înaintat conform hotărârii comisiei SAD, nota de fundamentare cu numărul CT 2022-001450/07.03.2022, prezentată Comisiei SAD la ședința din data de 14.03.2022,  datele  prezentate  în această notă fiind date certe, care se regăsesc în Rapoartele lunare de activitate, pe care Directorul Incuboxx le prezintă înaintea facturării lunare a serviciului de administrare și mangement Incuboxx, iar  după verificarea în cadrul Compartimentului SAD a acestora  și semnarea acestui raport   în cadrul Direcției Patrimoniu, se procedează la decontarea serviciului lunar de administrare și management.
În ceea ce privește gradul actul de ocupare actual al clădirii Incuboxx,conform ultimilor date raportate este de 96,30%.
Pe lângă activitatea celor 42 firme IT, care beneficiază de servicii de incubare și consolidare, la parterul clădirii începând cu luna martie 2021 și până la data de 01 .03.2022 a fost amenajat și a funcționat un centru de vaccinare cu 12 fluxuri de vaccinare, având capacitatea de vaccinare 720 persoane pe zi, venind astfel în sprijinul autorităților locale în procesul de combatere a pandemiei Covid 19 și imunizare a populației .
De asemenea, în clădirea Incuboxx își va desfășura activitatea  Agenția de  Achiziții Publice Timișoara SRL, care a încheiat un contract de închiriere a unui spațiu în clădirea Incuboxx. 
	 În conformitate cu  art.129 alin.(1) și  (2) lit. c), aln.6 , litera b și aln.7, litera c din Ordonanţa de Urgenţă a Guvernului nr. 57/2019, privind Codul administrativ cu modificările și completările ulterioare;
            În temeiul  art. 139 alin 3, lit. g) din Ordonaţa  de Urgenţă a Guvernului  nr. 57/2019, privind Codul administrativ cu modificările și completările ulterioare; 
           În temeiul  art. 196, litera a, aln.2 din Ordonaţa  de Urgenţă a Guvernului  nr. 57/2019, privind Codul administrativ cu modificările și completările ulterioare;
       	Având în vedere prevederile legale și aspectele menționate anterior, apreciem faptul că,  Proiectul de hotărâre privind prelungirea prin act adițional, încheiat cu SC FITT RESOURCES SRL, pe o perioadă de 1an, a contractului  nr.132/22.05.2015, de prestări servicii de administrare și management al clădirii Incuboxx,,Infrastructura Regională de Afaceri și Inovare în sectorul IT&C”, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

